6. RANSPORDIPOLIITIKA

1. 31993 R 3118: nõukogu määrus (EMÜ) nr 3118/93, 25. oktoober 1993, millega kehtestatakse tingimused, mille kohaselt mitteresidendist vedajad võivad osutada liikmesriigis riigisisese autoveo teenuseid (EÜT L 279, 12.11.1993, lk 1); viimati muudetud järgmise aktiga:

- 32002 R 0484: Euroopa Parlamendi ja nõukogu määrus (EÜ) nr 484/2002, 1.3.2002 (EÜT L 76, 19.3.2002, lk 1).

a) Erandina määruse (EMÜ) nr 3118/93 artiklist 1 ja kuni kolmanda ühinemisjärgse aasta lõpuni ei või Rumeenias registrisse kantud vedajad osutada riigisisese autoveo teenuseid teistes liikmesriikides ning teistes liikmesriikides registrisse kantud vedajad ei või osutada riigisisese autoveo teenuseid Rumeenias.

b) Enne kolmanda ühinemisjärgse aasta lõppu teatavad liikmesriigid komisjonile, kas nad pikendavad kõnealust tähtaega veel kuni kahe aasta võrra või kohaldavad nad määruse artiklit 1 edaspidi täies mahus. Kui sellist teatamist ei toimu, kohaldatakse määruse artiklit 1. Vaid need vedajad, kes on kantud registrisse sellistes liikmeriikides, kus kohaldatakse määruse artiklit 1, võivad osutada riigisisese autoveo teenuseid teistes liikmesriikides, kus samuti kohaldatakse artiklit 1.

c) Liikmesriigid, kus vastavalt punktile b kohaldatakse määruse artiklit 1, võivad viienda ühinemisjärgse aasta lõpuni kasutada allpool kirjeldatud menetlust.

Kui eelmises lõigus osutatud liikmesriigi siseturul või selle osades on kabotaaži tõttu tekkinud või süvenenud tõsised häired — näiteks pakkumine ületab nõudlust suurel määral või on ohus finantsstabiilsus või paljude veoettevõtjate olemasolu —, teatab nimetatud liikmesriik sellest komisjonile ja teistele liikmesriikidele ning esitab neile kõik asjakohased andmed. Selle informatsiooni põhjal võib liikmesriik paluda komisjonil täielikult või osaliselt peatada määruse artikli 1 kohaldamine, et taastada normaalne olukord.

Asjaomase liikmesriigi esitatud andmete põhjal kontrollib komisjon olukorda ning otsustab ühe kuu jooksul pärast vastava palve saamist, kas on vaja võtta kaitsemeetmeid. Kohaldatakse määruse artikli 7 lõike 3 teises, kolmandas ja neljandas lõigus ning lõigetes 4, 5 ja 6 sätestatud korda.

Eespool esimeses lõigus osutatud liikmesriik võib edasilükkamatutel ja erakorralistel asjaoludel peatada määruse artikli 1 kohaldamise, teatades sellest tagantjärele komisjonile ning esitades põhjendused.

d) Kuni vastavalt punktidele a ja b määruse artiklit 1 ei kohaldata, võivad liikmesriigid reguleerida juurdepääsu riigisisese autoveo teenustele kabotaažilubade järkjärgulise vahetamise kahepoolsete kokkulepete alusel. On võimalik ka täielik liberaliseerimine.

e) Punktide a—c kohaldamise mõjul ei tohi juurdepääs riigisisese autoveo teenustele olla rohkem piiratud kui ühinemislepingule allakirjutamise kuupäeval.

2. 31996 L 0053: nõukogu direktiiv 96/53/EÜ, 25. juuli 1996, millega kehtestatakse teatavatele ühenduses liikuvatele maanteesõidukitele siseriiklikus ja rahvusvahelises liikluses lubatud maksimaalmõõtmed ning rahvusvahelises liikluses lubatud täismass (EÜT L 235, 17.9.1996, lk 59); viimati muudetud järgmise aktiga:

- 32002 L 0007: Euroopa Parlamendi ja nõukogu direktiiv 2002/7/EÜ, 18.2.2002 (EÜT L 67, 9.3.2002, lk 47).

Erandina direktiivi 96/53/EÜ artikli 3 lõikest 1 võivad sõidukid, mis vastavad nimetatud direktiivi I lisas sätestatud gruppide 3.2.1, 3.4.1, 3.4.2 ja 3.5.1 piirväärtustele, kasutada kuni 31. detsembrini 2013 ainult Rumeenia teedevõrgu parandamata osi, kui need sõidukid vastavad teljemassi kohta kehtivatele Rumeenia piirnormidele.

Alates ühinemiskuupäevast ei tohi direktiivi 96/53/EÜ nõuetele vastavatel sõidukitel piirata peamiste transiiditrasside kasutamist, mis on ette nähtud EÜ-Rumeenia veolepingu [11] 5. lisas ning Euroopa Parlamendi ja nõukogu 23. juuli 1996. aasta otsuse nr 1692/96/EÜ (üleeuroopalise transpordivõrgu arendamist käsitlevate ühenduse suuniste kohta) [12] I lisas; nimetatud trassid on loetletud allpool:

1. Alba Iulia — Turda — Zalău — Satu Mare — Halmeu (tee E 81)

2. Zalău — Oradea — Borş (teed 1 H ja E 60)

3. Mărăşeşti — Bacău — Suceava — Siret (tee E 85)

4. Tişiţa — Tecuci — Huşi — Albiţa (tee E 581)

5. Simeria — Haţeg — Rovinari — Craiova — Calafat (tee E 79)

6. Lugoj — Caransebeş — Drobeta-Turnu Severin — Filiaşi — Craiova (tee E 70)

7. Craiova — Alexandria — Bucureşti (tee 6)

8. Drobeta-Turnu Severin — Calafat (tee 56 A)

9. Bucureşti — Buzău (teed E 60/E 85)

10. Bucureşti — Giurgiu (teed E 70/E 85)

11. Braşov — Sibiu (tee E 68)

12. Timişoara — Stamora Moraviţa

Rumeenia peab kinni oma allpool toodud kaardil esitatud teisejärgulise teedevõrgu parandamise ajakavast, mis on esitatud allpool olevas tabelis. Kõik infrastruktuuriinvesteeringud, mille puhul kasutatakse vahendeid ühenduse eelarvest, peavad tagama, et liiklussõlmed ehitataks või parandataks selliselt, et nende kandevõime oleks 11,5 tonni telje kohta.

Vastavalt parandamise lõpuleviimisele avatakse järk-järgult Rumeenia teisejärguline teedevõrk rahvusvahelises liikluses osalevatele sõidukitele, mis vastavad direktiivi piirnormidele. Kui see on tehniliselt võimalik, lubatakse kogu üleminekuperioodi jooksul kasutada peale- ja mahalaadimiseks teisejärgulise teedevõrgu parandamata osi.

Alates ühinemiskuupäevast võetakse kõigilt rahvusvahelises liikluses osalevatelt sõidukitelt, mis vastavad direktiivi 96/53/EÜ piirnormidele, Rumeenia teisejärgulise teedevõrgu kasutamise eest ajutist lisamaksu üksnes juhul, kui need ületavad riiklikku teljekoormuse piirmäära. Nimetatud sõidukitelt ei võeta Rumeenia teisejärgulise teedevõrgu kasutamise eest sellist ajutist lisamaksu, kui need ületavad sõiduki mõõtmete või täismassi kohta kehtivat riiklikku piirmäära. Lisaks sellele võetakse kõigilt rahvusvahelises liikluses osalevatelt õhkvedrustusega sõidukitelt, mis vastavad direktiivi 96/53/EÜ piirnormidele, vähemalt 25 % võrra madalamat maksu.

Rahvusvahelises liikluses osalevatelt sõidukitelt, mis vastavad direktiivi piirnormidele, võetakse teisejärgulise teedevõrgu parandamata osade kasutamise eest ajutist lisamaksu mittediskrimineerival alusel. Maksukorraldus peab olema läbipaistev ning maksude tasumine ei tohi kasutaja jaoks kaasa tuua põhjendamatut halduskoormat ega viivitust ning maksude tasumine ei tohi põhjustada teljekoormuse piirmäärade süstemaatilist kontrollimist piiril. Teljekoormuse piirmäärade järgimine tuleb tagada mittediskrimineerivalt kogu territooriumil ja piirmäärasid tuleb kohaldada ka Rumeenias registreeritud sõidukite suhtes.

Direktiivis 96/53/EÜ sätestatud piirnormidele vastavatelt õhkvedrustuseta sõidukitelt tasutavad maksud ei tohi ületada allpool olevas tabelis esitatud maksumäärasid (2002. aasta andmed). Direktiivi 96/53/EÜ piirnormidele vastavatelt õhkvedrustusega sõidukitelt tasutakse vähemalt 25 % võrra madalamat maksu.

Direktiivis 96/53/EÜ sätestatud piirnormidele vastavatelt õhkvedrustuseta sõidukitelt tasutava maksu maksimummäär (2002. aasta andmed)

Sõiduki kindlaksmääratud teljekoormus(alates - kuni) | Lisamaks eurodes ühe kilomeetri parandamata tee (maksimaalse kandevõimega 10 tonni telje kohta) kasutamise eest (2002. aasta andmed) |

10-10,5 tonni telje kohta | 0,11 |

10,5-11 tonni telje kohta | 0,30 |

11-11,5 tonni telje kohta | 0,44 |

Direktiivis 96/53/EÜ sätestatud piirnormidele vastavatele sõidukitele järk-järgult avatava teisejärgulise teedevõrgu parandamise ajakava

Aeg | 2007 | 2008 | 2009 | 2010 | 2011 | 2012 | 2013 | KOKKU |

Parandatavad teed (km) [13] | 3031 | 2825 | 1656 | 1671 | 1518 | 1529 | 1554 | |

Liikluseks avatud teed (km) [14] | 960 | 1674 | 528 | 624 | 504 | 543 | 471 | |

Kumuleeruvad tööd (km) | 3916 | 5590 | 6118 | 6742 | 7246 | 7789 | 8260 | 8260 |

+++++ TIFF +++++

NATIONAL ROADS REHABILITATION - PROJECTSTO BE COMPLETED BY 2013Stages I-XIIILength = 8 260 kmValue = 6 489,3 Million Euro

3. 31999 L 0062: Euroopa Parlamendi ja nõukogu direktiiv 1999/62/EÜ, 17. juuni 1999, raskete kaubaveokite maksustamise kohta teatavate infrastruktuuride kasutamise eest (EÜT L 187, 20.7.1999, lk 42); viimati muudetud järgmise aktiga:

- 12003 T: ühinemistingimusi ja aluslepingute muudatusi käsitlev akt — Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemine (ELT L 236, 23.9.2003, lk 33).

Erandina direktiivi 1999/62/EÜ artikli 6 lõikest 1 ei kohaldata Rumeenias kuni 31. detsembrini 2010 direktiivi I lisas sätestatud maksu miinimummäärasid sõidukite suhtes, mida kasutatakse vaid riigisisestel vedudel.

Selle ajavahemiku jooksul peavad Rumeenias nimetatud sõidukite suhtes kohaldatavad maksumäärad jõudma järk-järgult direktiivi I lisas sätestatud maksu miinimummääradeni järgmise ajakava kohaselt:

- 1. jaanuariks 2007 ei tohi Rumeenias kohaldatavad maksumäärad olla madalamad kui 60 % direktiivi I lisas sätestatud miinimummääradest.

- 1. jaanuariks 2009 ei tohi Rumeenias kohaldatavad maksumäärad olla madalamad kui 80 % direktiivi I lisas sätestatud miinimummääradest.

[11] Euroopa Ühenduse ja Rumeenia vaheline maanteetransiidileping kaupade veoks, 28. juuni 2001 (EÜT L 142, 31.5.2002, lk 75).

[12] EÜT L 228, 9.9.1996, lk 1. Otsust on viimati muudetud otsusega nr 884/2004/EÜ (ELT L 167, 30.4.2004, lk 1).

[13] Parandatavad teed = teedelõigud, mida parandatakse võrdlusaasta jooksul. Parandustööd võivad alata võrdlusaastal või võivad olla alanud eelmistel aastatel.

[14] Liikluseks avatud teed = teedelõigud, mille parandamine on lõpule viidud või mis on võrdlusaastal liikluseks avatud.

--------------------------------------------------